<classify> Addis Ababa, Ethiopia Mwenyekiti mpya wa Umoja wa Afrika, Rais Cyril Ramaphosa waAfrika Kusini amesema kuwa, Waafrika hawapaswi kuruhusu bara lao liwe medani yavita vinavyopiganwa kwa niaba ya pande nyingine. Rais Ramaphosa aliyasema hayo katika mkutano wa viongozi wa nchiza Afrika mjini Addis Ababa na kuongeza kuwa, Waafrika hawapasi kuwaruhusuwageni kuwasha moto wa vita na mizozo barani mwao na kuzitumbukiza nchi za barahilo katika vita vya niaba. Waafrika wote wanawajibika kutengeneza amani na ustawi kwaajili ya Afrika, alisema Ramaphosa. Rais Ramaphosa ambaye alichaguliwa kuwa Mwenyekiti mpya wa Umojawa Afrika alizitaka nchi zote za bara hilo kusimama kidete kwa ajili yakukabiliana na njama zinazotaka kulitumbukiza bara hilo katika mapigano na vitavya ndani. Alikutaja kukomesha machafuko nchini Libya na kukamilishamakubaliano ya amani nchini Sudan Kusini kuwa ndiyo malengo mawili muhimu zaidiya kipindi chake kama mwenyekiti mpya wa umoja wa Afrika. Mkutano wa viongozi wa nchi za Afrika ulianza kazi zake Jumapilikatika mji mkuu wa Ethiopia, Addis Ababa ukijadali masuala kadhaa ikiwa nipamoja na mgogoro wa Libya, mpango wa Donald Trump wa Muamala waKarne kuhusu Palestina na suala la kuondolewa Sudan katika orodha yamagaidi ya Marekani.  <topic>: kimataifa 